NÁRODNÁ RADA SLOVENSKEJ REPUBLIKY

**VII. volebné obdobie**

CRD- 1281/2016

**155a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov (tlač 155) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 198 z 12. septembra 2016 pridelila vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov (tlač 155) na prerokovanie týmto výborom:

 **Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 76 zo 4. októbra  2016 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 28 zo 4. októbra  2016 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

K čl. I bodu 11.

V čl. I sa za bod 11 vkladá nový bod 12, ktorý znie:

„12. V § 28 ods. 2 sa za písmeno  b) vkladá nové písmeno c), ktoré znie:

„c) mobilné zariadenia a iné zariadenia,“.

Doterajšie písmená c) až f) sa označujú ako písmená d) až g).

Doterajšie body sa primerane prečíslujú.

Doplnením mobilných zariadení a zariadení je potrebné reagovať na stav, kedy sa začínajú vyskytovať mobilné zariadenia na spracovanie odpadu, kompostárne, prípadne premiestniteľné (mobilné) čerpacie stanice pohonných hmôt. V doterajšom znení vodného zákona totiž chýba možnosť vyjadrovania sa orgánov štátnej vodnej správy k zariadeniam, ktoré sú prevádzkované samostatne (nie sú súčasťou prevádzky, ktorá si vyžaduje stavebné povolenie). Orgány štátnej vodnej správy môžu vo vyjadrení k týmto zariadeniam, ktoré nie sú stavbami, ale ktoré budú na konkrétnom mieste po určitú dobu, určiť podmienky na prevádzkovanie vo vzťahu k danému miestu, napr. ak sa zariadenie nachádza v ochrannom pásme vodárenského zdroja, v chránenej vodohospodárskej oblasti, v blízkosti odkrytej hladiny podzemných vôd a podobne.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

2. V čl. I sa za 12. bod vkladá nový 13. bod, ktorý znie:

„13. Poznámky pod čiarou k odkazom 42 a 43 sa vypúšťajú.“

Nasledujúce body sa primerane prečíslujú.

Legislatívno-technická úprava. Vypustenie poznámok pod čiarou z dôvodu neexistujúcich odkazov v texte platného znenia zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

3. V čl. I 17. bod znie:

 „17. V poznámke pod čiarou k odkazu 57 sa slová „o ochrane pred povodňami v znení zákona č. 180/2013 Z. z.“ nahrádzajú slovami „v znení neskorších predpisov.“.“.

Legislatívno-technická úprava. Celé znenie názvu zákona je uvedené skôr, v čl. I 11. bode poznámke pod čiarou k odkazu 31aa návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

4. K Čl. I bodu 30.

V Čl. I sa za bod 30 vkladajú nové body 31až 34, ktoré znejú:

„31. V§ 78 ods. 3 písm. a) sa na konci čiarka nahrádza bodkočiarkou a  pripájajú sa slová „za odbery povrchových vôd z vodných tokov na zavlažovanie poľnohospodárskej pôdy v množstve nad 50 000 m3 ročne,“.

Úprava spoplatneného množstva odberov povrchových vôd z vodných tokov na zavlažovanie poľnohospodárskej pôdy.

32. § 78 ods. 5 sa dopĺňa písmenom e), ktoré znie:

 „e) zavlažovanie poľnohospodárskej pôdy pri výkone ekologickej poľnohospodárskej
 výroby podľa osobitného predpisu.70d)“.

Poznámka k odkazu 70d) znie:

„70d) Zákon č. 189/2009 Z. z. o ekologickej poľnohospodárskej výrobe.“.

Oslobodenie od platenia za odbery povrchových vôd z vodných tokov na zavlažovanie poľnohospodárskej pôdy pre subjekty, ktoré hospodária v súlade s pravidlami ekologickej poľnohospodárskej výroby.

33. V § 79 ods. 2 sa na konci bodka nahrádza bodkočiarkou a  pripájajú sa slová „za odbery podzemných vôd na zavlažovanie poľnohospodárskej pôdy v množstve nad 50 000 m3 ročne.“.

Úprava spoplatneného množstva odberov podzemných vôd na zavlažovanie poľnohospodárskej pôdy.

34. § 79 ods. 3 sa dopĺňa písmenom h), ktoré znie:

„h) odberoch na zavlažovanie poľnohospodárskej pôdy pri výkone ekologickej
 poľnohospodárskej výroby podľa osobitného predpisu.70d)“.

Oslobodenie od platenia za odbery podzemných vôd na zavlažovanie poľnohospodárskej pôdy pre subjekty, ktoré hospodária v súlade s pravidlami ekologickej poľnohospodárskej výroby.

Doterajšie body sa primerane prečíslujú.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

5. V čl. I 30. bod znie:

„30. V poznámke pod čiarou k odkazu 70 sa slová „§ 2 písm. a) štvrtý bod zákona č. 250/2012 Z. z. o regulácii v sieťových odvetviach.“ nahrádzajú slovami „§ 2 písm. c) piaty bod až siedmy bod zákona č. 250/2012 Z. z. o regulácii v sieťových odvetviach v znení neskorších predpisov.“.“.

Legislatívno-technická úprava. Doplnenie názvu zákona č. 250/2012 Z. z. vzhľadom na to, že boli prijaté už ďalšie novely tohto zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

6. V čl. I 32. bode (Príloha č. 1 Zoznam II) v riadku 18. v treťom stĺpci sa slová „210- 158-9“ nahrádzajú slovami „210-168-9“.

Ide o legislatívno-technickú pripomienku, ktorou sa zosúlaďuje navrhované znenie so znením v prílohe X smernici 2000/60/ES (riadok 18., tretí stĺpec); pripomienkou sa odstraňuje zjavná prepisová chyba.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. V čl. I 32. bode (Príloha č. 1 Zoznam II) v riadku 26. v treťom stĺpci sa slová „210-172-5“ nahrádzajú slovami „210-172-0“.

Ide o legislatívno-technickú pripomienku, ktorou sa zosúlaďuje navrhované znenie so znením v prílohe X smernici 2000/60/ES (riadok 26., tretí stĺpec); pripomienkou sa odstraňuje zjavná prepisová chyba.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. V čl. I 32. bode (Príloha č. 1 Zoznam II) vysvetlivka č. 3 znie: „V súvislosti so stanovením environmentálnych noriem kvality sa v prípade, že boli vybrané skupiny látok, uvádzajú jednotlivé typické zastupujúce látky, ak nie je výslovne uvedené inak.“.

Ide o legislatívno-technickú pripomienku, ktorou sa zosúlaďuje navrhované znenie so znením v prílohe X smernici 2000/60/ES (3. vysvetlivka).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. V čl. I 32. bode (Príloha č. 1 Zoznam II) vo vysvetlivke č. 7 sa slová „(ghi)“ nahrádzajú slovami „(g,h,i,)“.

Ide o legislatívno-technickú pripomienku, ktorou sa zosúlaďuje navrhované znenie so znením v prílohe X smernici 2000/60/ES (7. vysvetlivka).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. V čl. I sa za 35. bod vkladá nový 36. bod, ktorý znie:

„36. V prílohe 1b 3. bode sa slovo „látok1)“ nahrádza slovom „látok2)“.“.

Legislatívno-technická úprava. Prečíslovanie odkazu na poznámku pod čiarou vzhľadom na 35. bod návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

11. V čl. III sa slová „1. novembra“ nahrádzajú slovami „1. decembra.“

Zmena účinnosti sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 2 až 11 hlasovať spoločne s návrhom gestorského výboru uvedené body **schváliť.**

O bode spoločnej správy č. 1 hlasovať osobitne s návrhom gestorského výboru uvedený bod **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov (tlač 155) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov (tlač 155) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 38 z 11. októbra 2016.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l**, v. r.

predseda výboru